Hekialune pind on tavaliselt äärmuslike tingimustega ning enamusele taimedest ei sobi sealne langenud lehedega kaetud toitainevaene muld, mida hekipügamise ajal tallatakse. Siiski leidub taimi, kes taluvad äärmuslikku varju ning kannatavad heki all olevat vaesunud mulda ja hekitaimede tihedat juurestikku. Sellistes kultuurtaimedele kasvuks sobimatutes tingimustes suudavad  kasvada mitmed looduslikud taimeliigid.